**NAŠA ŠKOLA DOBILA PRVU *VALENTINU***

  ***Tvrdoglava sam i nepopustljiva***
Od 5. do 12. veljače našom školom kružila je ljubavna pošta. U tom razdoblju učenici su mogli poslati ljubavno pismo dragoj osobi iz škole. Naravno, ljubavno pismo u svakom smislu te riječi: pismo prijatelju/prijateljici, nastavnicima, dečku/djevojci. Učenica 7.c razreda **Ema Lucić** dobila ih je najviše - postala je *Valentina* OŠ *Vladimir Nazor* dobivši preko 100 pisama.
Ema Lucić rođena je 29. ožujka 2002. godine u Slavonskom Brodu, a za sebe kaže da je jako tvrdoglava i nepopustljiva kada nešto naumi (pravi horoskopski ovan ☺). Intervjuirali smo novopečenu *Valentinu* za školsku mrežnu stranicu i saznali nešto više o životu ovogodišnje *osvajačice stotinu srdaca*.

 **Kako si reagirala kada si čula da si dobila najviše pisama i da si baš ti školska *Valentina*?** - Bila sam jako iznenađena i nisam mogla vjerovati da sam baš ja osoba koja je dobila najviše pisama na cijeloj školi.

 **Koliko si pisama dobila?**
 - Nisam sigurna u točan broj, ali znam da ih je bilo preko sto. Bilo mi je jako drago što su me se prijatelji sjetili.

**Što misliš o Valentinovu?**
 - Ništa posebno, ali to je dobar dan za zaljubljene. Lijepo je kada nekome nešto značiš.

 **Imaš li ti svoga *Valentina*?**
 - Nemam. **Stvarno?** - Stvarno. Tvrdoglava sam i nepopustljiva u odgovorima.

 **Ako već nemaš svoga Valentina, imaš li najdraži predmet u školi?**
 - To imam. Najdraži predmet mi je engleski.

**Čitaš li u slobodno vrijeme?**
 - Čitam lektire pod obavezno, a inače volim čitati priče komičnog karaktera. Komedije su moj prvi izbor. **Što bi poručila budućim *Valentinama*?**
 - Da pomažu drugima, da budu veseli i sretni kako u ljubavi, tako i u životu.

 (Razgovarala: Lana Ćato, 7. d)